stanford-oval/wikipedia huggingface dataset:
เมืองกำแพงเกาลูน
ลักษณะของเมือง > โครงสร้างและสถาปัตยกรรม

แต่เดิมนั้นเมืองกำแพงเกาลูนเคยเป็นป้อมปราการมาก่อน โดยป้อมปราการถูกสร้างขึ้นบนเนิน มีความกว้าง 210 เมตร ยาว 120 เมตร มีประตูเข้าออกอยู่ 4 ทาง และมีกำแพงหนา 4.6 เมตร ซึ่งกำแพงนี้ถูกรื้อถอนไปเมื่อ ค.ศ. 1943
ในช่วง 60 ปีแรก เมืองกำแพงเกาลูนเป็นเพียงย่านชุมชนแออัดธรรมดาที่ประกอบไปด้วยตึกเตี้ย ๆ ไม่กี่แห่ง จนเมื่อเข้าสู่ช่วงคริสต์ทศวรรษ 1960 และ 1970 ก็มีการก่อสร้างอาคารสูงจำนวนมาก จนในที่สุดเมืองนี้ก็กลายเป็นย่านแออัดที่เต็มไปด้วยตึกสูงกว่า 10 ชั้นนับร้อยตึกเรียงติดกันอยู่อย่างมิดชิด
ภายในเมืองเต็มไปด้วยตรอกซอยเล็ก ๆ ที่กว้างประมาณ 1–2 เมตรซึ่งมีแสงไฟส่องไม่ทั่วถึง บริเวณชั้นบนมีบันไดมากมายเชื่อมต่อกันเป็นระบบ ทำให้ผู้คนสามารถเดินทางได้ทั่วเมืองโดยไม่ต้องลงมาที่พื้นดินเลย ตึกในเมืองประมาณ 350 ตึกถูกสร้างโดยไร้การควบคุมจากรัฐบาล ทำให้หลายตึกมีรากฐานไม่มั่นคงและไม่มีระบบสาธารณูปโภคอย่างทั่วถึง นอกจากนี้ ในเมืองมีห้องอพาร์ทเมนต์ที่ค่อนข้างแคบ (ประมาณ 23 ตร.ม./ห้อง) จึงมีการสร้างส่วนต่อขยาย เช่น ระเบียง เพิงบนหลังคาตึก เป็นต้น บริเวณหลังคาของแต่ละตึกเต็มไปด้วยเสาอากาศโทรทัศน์ ราวตากผ้า และถังน้ำ แต่ละตึกในเมืองสูงไม่เท่ากัน จึงมีบันไดพาดเอาไว้ให้สามารถปีนผ่านหลังคาของแต่ละตึกได้
เมืองชาโกพอล

เมืองชาโกพอล (อังกฤษ: Chako Paul City หรือ ชาเกอเป่า (จีน: 沙科保; พินอิน: Shākēbǎo)) เป็นเมืองสมมติในภาคเหนือของประเทศสวีเดนที่มีประชากรเฉพาะผู้หญิง 25,000 คน ซึ่งมาจากสำนักข่าวซินหัวและข่าวฮาร์บินของจีนใน ค.ศ. 2009 กล่าวกันว่า เมืองนี้ก่อตั้งใน ค.ศ. 1820 โดยแม่หม้ายผู้มั่งคั่งที่เกลียดชังผู้ชาย พวกผู้ชายถูกห้ามไม่ให้เข้าเมือง และประชากรผู้หิวโหยทางเพศที่หมดหวังส่วนใหญ่หันมานับถือลัทธิเลสเบียน ทันทีหลังจากรยางานข่าว ชายชาวจีนล้านกว่าคนเข้าไปขอข้อมูลในบริษัทท่องเที่ยวสวีเดนจนล้นทะลัก
แคลส์ เบอร์ติลสัน (Claes Bertilson) โฆษกสมาคมเจ้าหน้าที่ท้องถิ่นและภูมิภาคสวีเดน กล่าวว่า: “ด้วยประชากร 25,000 คน เมืองนี้ถือเป็นเมืองที่ใหญ่ที่สุดในภาคเหนือของสวีเดน และฉันคิดว่า มันเป็นเรื่องยากที่จะเชื่อว่าคุณสามารถเก็บบางอย่างเป็นความลับมากกว่า 150 ปี”
แหล่งข้อมูลอื่น

News.com.au วิดีโอ
เมลิเซนเดอแห่งเยรูซาเลม

| เมลิเซนเดอ |
| --- | --- |
ภาพพิธีราชาภิเษกของเมลิเซนเดอ วาดในคริสต์ศตวรรษที่ 13
สมเด็จพระราชินีนาถแห่งเยรูซาเลม
ครองราชย์: ค.ศ. 1131–1153
รัชกาลก่อนหน้า: พระเจ้าบอลด์วินที่ 2 แห่งเยรูซาเลม
รัชกาลถัดไป: พระเจ้าบอลด์วินที่ 3 แห่งเยรูซาเลม
สิ้นพระชนม์: 11 พฤศจิกายน ค.ศ. 1161 (55-56 พรรษา)
พระสวามี: พระเจ้าฟูลก์แห่งเยรูซาเลม
พระบุตร: พระเจ้าบอลด์วินที่ 3 แห่งเยรูซาเลม พระเจ้าอมาลริคที่ 1 แห่งเยรูซาเลม
พระบิดา: พระเจ้าบอลด์วินที่ 2 แห่งเยรูซาเลม
พระมารดา: มอร์เฟียแห่งมาลาเทีย
เมลิเซนเดอแห่งเยรูซาเลม (อังกฤษ: Melisende of Jerusalem) เป็นพระธิดาของพระเจ้าบอลด์วินที่ 2 กษัตริย์นักรบครูเสดแห่งเยรูซาเลม เมลิเซนเดอขึ้นครองบัลลังก์ต่อจากพระบิดาเป็นกษัตริยา ปกครองเยรูซาเลมยาวนานกว่า 20 ปี ตั้งแต่ ค.ศ. 1131 ถึง ค.ศ. 1153
วัยเยาว์

เมลิเซนเดอสมภพเมื่อปี ค.ศ. 1105 ในเคาน์ตีอิเดซา (ปัจจุบันอยู่ในประเทศตุรกี) รัฐครูเสดที่ก่อตั้งขึ้นเมื่อปี ค.ศ. 1098 โดยทรงเป็นบุตรสาวของบอลด์วินแห่งบูลอญ เคานต์แห่งอิเดซากับมอร์เฟียแห่งมาลาเทีย ธิดาขุนนางอาร์เมเนียผู้ปกครองนครมาลาเทียและเป็นขุนนางศักดินาของบอลด์วิน
มอร์เฟียเป็นเพื่อนคู่คิดทางการเมืองของบอลด์วิน ทั้งคู่มีบุตรด้วยกัน 4 คน เป็นผู้หญิงล้วน ได้แก่ เมลิเซนเดอ, อาลิซ (เจ้าหญิงแห่งแอนติออก), ฮอดิเอร์นา (เคาน์เตสแห่งตริโปลี) และโยเวตา (พระอธิการิณีแห่งบีตาเนีย)
ในปี ค.ศ. 1118 บอลด์วินขึ้นเป็นพระเจ้าบอลด์วินที่ 2 แห่งเยรูซาเลม เหล่าขุนนางแนะนำให้พระองค์ทิ้งมอร์เฟียเนื่องจากนางมีแต่พระธิดา พระองค์เป็นกษัตริย์ ควรอภิเษกสมรสเพื่อสร้างผลประโยชน์ทางการเมืองและควรมีพระโอรส ทว่าพระเจ้าบอลด์วินที่ 2 ไม่ยอมทิ้งพระมเหสีและได้เลี้ยงดูเมลิเซนเดอ พระธิดาคนโตมาอย่างทายาท พระนางถูกเรียกว่า “พระธิดาของกษัตริย์และทายาทแห่งราชอาณาจักรเยรูซาเลม” ในปี ค.ศ. 1128 เมลิเซนเดอถูกประกาศเป็นผู้สืบมรดกอย่างเป็นทางการ
ฟูลก์แห่งอ็องฌู

พระเจ้าบอลด์วินหันไปผูกมิตรกับฝรั่งเศส พระองค์มองหาสามีที่เหมาะสม ผู้ที่จะช่วยค้ำจุนตำแหน่งกษัตริยาให้พระธิดา พระเจ้าหลุยส์ที่ 6 แห่งฝรั่งเศสได้แนะนำฟูลก์ที่ 5 เคานต์แห่งอ็องฌูและเมนให้ พระเจ้าบอลด์วินจับพระธิดาสมรสกับฟูลก์แห่งอ็องฌูในปี ค.ศ. 1129 ฟูลก์มีอายุมากกว่าเมลิเซนเดอถึง 16 ปีและมีลูกติด คือ จูฟเฟรย์แห่งอ็องฌู ฟูลก์ได้ยกอ็องฌูให้แก่บุตรชาย เพื่อให้จูฟเฟรย์มีหน้ามีตาพอที่จะสมรสกับมาทิลดาแห่งอังกฤษ พระราชธิดาและทายาทของพระเจ้าเฮนรีที่ 1 แห่งอังกฤษ
หลังสมรสฟูลก์แสดงออกว่าต้องการยึดตำแหน่งกษัตริยาในอนาคตของเมลิเซนเดอและให้พระนางได้เป็นเพียงพระราชินีคู่สมรส ในปี ค.ศ. 1130 เมลิเซนเดอให้กำเนิดพระโอรสซึ่งใช้ชื่อเดียวกับพระอัยกา คือ บอลด์วิน พระเจ้าบอลด์วินที่ 2 ได้ทำพิธีราชาภิเษกให้พระธิดา, พระชามาดา และพระนัดดาได้ปกครองเยรูซาเลมร่วมกัน โดยให้สิทธิขาดในการเลี้ยงดูพระโอรสแก่เมลิเซนเดอ ซึ่งเป็นการลดทอนอิทธิพลของฟูลก์
กษัตริยาแห่งเยรูซาเลม > การปกครองร่วมกับพระเจ้าฟูลก์

หลังพระเจ้าบอลด์วินที่ 2 สวรรคตไปในวันที่ 21 สิงหาคม ค.ศ. 1131 พระราชินีเมลิเซนเดอได้ขึ้นเป็นกษัตริย์ร่วมกับพระเจ้าฟูลก์ พระสวามีผู้คอยงัดอำนาจทางการเมืองกับพระนาง พระเจ้าฟูลก์พยายามทำลายอำนาจชื่อเสียงด้วยการกล่าวหาว่าพระนางคบชู้กับอูก เลอ พวีเซ ลูกพี่ลูกน้องของพระนาง เพื่อบั่นทอนอำนาจทางการเมืองของพระราชินีเมลิเซนเดอ แต่ไม่มีใครเชื่อ อูเตอคูร์หรือสภาศักดินาแห่งราชอาณาจักรเยรูซาเลมเลือกสนับสนุนพระราชินี
ความขัดแย้งระหว่างกษัตริย์กับกษัตริยาตึงเครียดขึ้นเรื่อยๆ จนเกิดเป็นสงครามในปี ค.ศ. 1134 พระราชินีเมลิเซนเดอปราบฝ่ายพระสวามีได้ในปี ค.ศ. 1135 ต่อมาทั้งคู่คืนดีกันและมีพระโอรสด้วยกันอีกคน คือ อมาลริค ในปี ค.ศ. 1136  พระราชินีเมลิเซนเดอกับพระเจ้าฟูลก์ปกครองบ้านเมืองร่วมกันต่อไปจนกระทั่งในปี ค.ศ. 1143 พระเจ้าฟูลก์ประสบอุบัติเหตุระหว่างล่าสัตว์จนสวรรคต พระโอรสคนโต คือ พระเจ้าบอลด์วินที่ 3 จึงได้ขึ้นเป็นกษัตริย์ร่วมกับพระมารดา แต่เนื่องจากพระโอรสยังเป็นผู้เยาว์ พระราชินีเมลิเซนเดอจึงควบตำแหน่งเป็นทั้งกษัตริย์ร่วมและผู้สำเร็จราชการในพระโอรส พระนางจึงมีอำนาจสิทธิขาดในการบริหารบ้านเมืองแต่เพียงผู้เดียว
กษัตริยาแห่งเยรูซาเลม > การปกครองร่วมกับพระเจ้าบอลด์วินที่ 3

พระราชินีเมลิเซเดกับพระเจ้าบอลด์วินที่ 3 มีความสัมพันธ์ที่ซับซ้อน พระนางสนิทกับพระโอรสทั้งสอง แต่ไม่ยอมให้อำนาจสิทธิขาดใดๆ แก่พระโอรส พระนางบริหารบ้านเมืองแต่เพียงผู้เดียวตั้งแต่ ค.ศ. 1131 จนถึง ค.ศ. 1153 โดยมีฐานอำนาจอยู่ในตอนกลางและตอนใต้ของประเทศ ระหว่างนั้นพระเจ้าบอลด์วินที่ 3 เติบโตเป็นผู้บัญชาการทหารมากฝีมือ แต่พระราชินีเมลิเซนเดอยังไม่ยอมแบ่งอำนาจใดๆ ให้ ทำให้เกิดความตึงเครียดระหว่างพระมารดากับพระโอรส
ในปี ค.ศ. 1150 พระเจ้าบอลด์วินที่ 3 ต้องการบริหารบ้านเมืองอย่างเต็มตัว อูเตอคูร์จึงแก้ไขปัญหาอย่างประนีประนอมด้วยการแบ่งราชอาณาจักรออกเป็นสองส่วน คือ ส่วนเหนือและส่วนใต้ พระเจ้าบอลด์วินได้ปกครองราชอาณาจักรส่วนเหนือซึ่งมีนครเอเคอร์และนครไทร์ ส่วนพระราชินีเมลิเซนเดอได้ปกครองเป็นกษัตริยาของราชอาณาจักรส่วนใต้ซึ่งมีนครนาบลัสและนครเยรูซาเลม
พระเจ้าบอลด์วินยังไม่พอใจกับข้อสรุปนี้ พระองค์จึงนำทัพบุกเยรูซาเลมในปี ค.ศ. 1152 สุดท้ายคริสตจักรเข้ามาช่วยไกล่เกลี่ยจนทั้งสองฝ่ายสงบศึกกันได้ พระราชินีเมลิเซนเดอเหลือเพียงนครนาบลัสและถูกลดอำนาจเป็นเพียงขุนนางท้องถิ่น แม้โดยภาพรวมจะพ่ายแพ้แต่พระนางยังคงมีอิทธิพล สองแม่ลูกคืนดีกัน พระเจ้าบอลด์วินที่ 3 วางใจให้พระมารดาเป็นผู้สำเร็จราชการในยามที่พระองค์ออกทำศึกแย่งชิงแผ่นดินศักดิ์สิทธิ์
การสิ้นพระชนม์

ในปี ค.ศ. 1161 พระนางเมลิเซนเดอเส้นเลือดในสมองแตกจนทำให้ความจำบกพร่อง พระนางสิ้นพระชนม์ในวันที่ 11 กันยายน ค.ศ. 1161 วิลเลียมแห่งไทร์ผู้อยู่ร่วมยุคเดียวกันกล่าวถึงพระนางว่าเป็นหญิงฉลาด เปี่ยมไปด้วยประสบการณ์ในการบริหารกิจการบ้านเมือง อยู่เหนือข้อจำกัดทางเพศ และทำหน้าที่สำคัญได้อย่างไร้ข้อกังขา
พระเจ้าบอลด์วินที่ 3 พระโอรสของพระองค์สวรรคตในอีกสองปีต่อมา คือ ปี ค.ศ. 1163 อมาลริค พระโอรสคนเล็กของพระนางเมลิเซนเดอได้สืบทอดบัลลังก์ต่อไป
ภาพพิธีสมรสของเมลิเซนเดอแห่งเยรูซาเลมกับฟูลก์แห่งอ็องฌู จุลจิตรกรรมใน ประวัติศาสตร์ว่าด้วยการพิชิตเยรูซาเลม โดยวิลเลียมแห่งไทร์
เมืองพี่น้องและเมืองแฝด

ป้ายเมืองพี่น้องและเมืองแฝดที่เมืองฟีนิกซ์ รัฐแอริโซนา
เมืองพี่น้อง (อังกฤษ: Sister cities) และเมืองแฝด (อังกฤษ: Twin cities) เป็นคำที่ใช้เรียกเมืองที่การเจริญสัมพันธไมตรีอันดีต่อกัน (ส่วนใหญ่จะเป็นเมืองที่อยู่กันคนละประเทศ) โดยมีความร่วมมือกันระหว่างเมือง หรือระหว่างประเทศ เพื่อช่วยเหลือการพัฒนาเมืองในด้านต่าง ๆ และสนับสนุนความเข้าใจระหว่างวัฒนธรรม มีการแลกเปลี่ยนองค์ความรู้ถ่ายทอดซึ่งกันและกัน นำสิ่งดีๆที่อีกฝ่ายหนึ่งมี มาพัฒนาต่อยอดเมืองของตนเอง หรือในบางครั้ง เมืองพี่เมืองน้อง มักจะถูกตีความไปตามลักษณะเมืองที่มีความคล้ายคลึงกัน ทางด้านศิลปวัฒนธรรมประเพณี ชีวิตความเป็นอยู่ ตลอดจนสภาพสิ่งแวดล้อมของเมืองที่คล้ายคลึงกัน เราก็เรียกว่าเมืองพี่เมืองน้องได้ อย่างเช่น เมืองปายกับวังเวียง ที่มีบรรยากาศของเมืองพักกลางทางท่ามกลางขุนเขา ลำน้ำ และสายหมอกเหมือนกัน หรืออย่าง จังหวัดยโสธรกับเมืองโยชิดะ ประเทศญี่ปุ่น ที่ได้รับการเรียกว่าเป็นเมืองคู่แฝด เพราะมีประเพณีการเล่นบั้งไฟคล้ายคลึงกัน
ในเมืองไทยมีหลายจังหวัดที่มีการเจริญความสัมพันธ์อันดีเป็นเมืองพี่เมืองน้องกับเมืองต่างๆทั่วโลก หรือเป็นเมืองพี่เมืองน้องกันเองภายในประเทศ อย่างกรุงเทพมหานคร ที่สถาปนาเมืองพี่เมืองน้องระหว่างกรุงเทพมหานคร กับจังหวัดแพร่ ภายหลังจากที่ กรุงเทพฯได้ทำการบูรณปฏิสังขรณ์เสาชิงช้า โดยได้รับความร่วมมือจากจังหวัดแพร่ในการอนุญาตให้พลีต้นสักทองจำนวน 6 ต้น เมื่อวันที่ 19 พฤษภาคม พ.ศ. 2549 ที่อำเภอเด่นชัย มาทำเป็นเสาชิงช้าต้นใหม่
หรือการเจริญความสัมพันธ์ระหว่างจังหวัดสุพรรณบุรีกับเมือง Courtenay ประเทศแคนาดา ความเป็นเมืองพี่เมืองน้องระหว่างจังหวัดภูเก็ตกับเมืองนีซ ประเทศฝรั่งเศส จังหวัดเพชรบุรี กับข้อตกลงการสถาปนาความสัมพันธ์เมืองพี่ เมืองน้องระหว่างจังหวัดเพชรบุรีกับเมืองพารามัตตา ประเทศออสเตรเลีย เหล่าล้วนเป็นแบบอย่างในการพัฒนาความสัมพันธ์ระหว่างเมืองและประชากรทั้งสองประเทศให้แนบแน่นยิ่งขึ้น
แหล่งข้อมูลอื่น

http://www.sister-cities.org/
http://www.asca.asn.au/ เก็บถาวร 2006-10-04 ที่ เวย์แบ็กแมชชีน
เมื่อโลกไม่มีเรา

| --- | --- |

ผู้ประพันธ์: Alan Weisman
ประเทศ: สหรัฐ
ภาษา: อังกฤษ
ประเภท: สารคดี
พิมพ์: 10 กรกฎาคม 2007 (St. Martin's Thomas Dunne Books) ไทย: เมษายน 2021 (SALT)
ISBN: 978-0-312-34729-1
OCLC: 122261590
เลขทศนิยมดิวอี: 304.2 22
LC Class: GF75 .W455 2007
เมื่อโลกไม่มีเรา (อังกฤษ: The World Without Us) เป็นหนังสือภาษาอังกฤษ ตีพิมพ์ปี 2007 (ภาษาไทย ปี 2021) เกี่ยวกับสิ่งที่จะเกิดขึ้นกับธรรมขาติและสิ่งแวดล้อมที่มนุษย์สร้างขึ้นหากมนุญ์ทั้งหมดหายไปโดยทันที เขียนโดยนักข่าวชาวอเมริกัน แอลัน ไวส์แมน ตีพิมพ์โดย เซนต์มาร์ตินส์เพรส ธอมัส ดุน บุกส์ หนังสือเป็นส่วนขยายเป็นเล่มของบทความของไวส์แมนที่ตีพิมพ์ในเดือนกุมภาพันธ์ 2005 ใน ดิสคัฟเวอร์ ในชื่อ "Earth Without People" เนื่อหาของหนังสือเป็นลักษณะการทดลองทางความคิด โดยในหนังสือ ไวส์แมนระบุว่าย่านที่อยู่อาศัยของมนุษย์จะกลายเป็นป่าโดยสมบูรณ์ใน 500 ปี ส่วนหลักฐานที่จะปรากฏถึงการดำรงอยู่ของมนุษย์ที่จะยังคงอยู่บนโลกนานที่สุดคือขยะกัมมันตรังสี, รูปปั้นบรอนซ์, พลาสติก และเขารัชมอร์
ไวส์แมนได้เดินทางไปสัมภาษณ์นักวิชาการ, นักวิทยาศาสตร์ และผู้เชี่ยวชาญในด้านต่าง ๆ จากนั้นเขาจึงนำคำกล่าวเหล่านี้มาประกอบขึ้นเป็นการทำนายสิ่งที่จะเกิดขึ้นในหนังสือ หนังสือประสบความสำเร็จอย่างมากในสหรัฐและขึ้นอันดับที่ 6 ชองหนังสือขายดีที่สุดของ นิวยอร์กไทมส์ กละเป็นหนังสือขายดีที่สุดอันดับหนึ่งของ ซานฟรานซิสโกครอนิเคิล สำหรับเดือนกันยายน 2007 รวมถึงเคยเป็นหนังสืออันดับหนึ่งของหนังสือสารคดีที่ดีที่สุดของปีโดย ไทม์ และ เอนเตอร์เทนเมนต์วีคลี ในปี 2007 หนังสือได้รับการตีพิมพ์หลายภาษา รวมถึงภาษาไทยซึ่งเป็นผลงานแปลโดย สรณรัชฎ์ กาญจนะวณิชย์
แหล่งข้อมูลอื่น

เว็บไซต์ทางการ
เมาคลีลูกหมาป่า 2

| เมาคลีลูกหมาป่า 2 |
| --- | --- |

กำกับ: Steve Trenbirth
เขียนบท: Karl Geurs
อำนวยการสร้าง: Christopher Chase Mary Thorne
นักแสดงนำ: John Goodman Haley Joel Osment Mae Whitman Connor Funk Bob Joles Tony Jay John Rhys-Davies Jim Cummings Phil Collins
ตัดต่อ: Christopher K. Gee Peter Lonsdale
ดนตรีประกอบ: Lorraine Feather Terry Gilkyson Paul Grabowsky Patrick Griffin Joel McNeely Richard M. Sherman Robert B. Sherman
ผู้จัดจำหน่าย: บัวนา วิสต้า พิคเจอร์ส
วันฉาย: 14 กุมภาพันธ์ พ.ศ. 2546
ความยาว: 72 นาที
ประเทศ: สหรัฐอเมริกา
ภาษา: อังกฤษ
ก่อนหน้านี้: เมาคลีลูกหมาป่า (1967)
ข้อมูลจาก IMDb
เมาคลีลูกหมาป่า ภาค  2 (อังกฤษ: The Jungle Book part 2) ออกฉายวันที่  14 กุมภาพันธ์ พ.ศ. 2546 กำกับโดย Steve Trenbirth
นักแสดง

John Goodman เสียกพากษ์เป็น บาลู
Haley Joel Osment เสียงพากษ์เป็น เมาคลี
Mae Whitman เสียงพากษ์เป็น ชานที
Connor Funk เสียงพากษ์เป็น ราจาน
Bob Joles เสียงพากษ์เป็น บากีลาร์
Tony Jay เสียงพากษ์เป็น เชียข่าน
John Rhys-Davies เสียงพากษ์เป็น พ่อของราจาน
ดูเพิ่ม

เมาคลีลูกหมาป่า 2 ที่อินเทอร์เน็ตมูวีเดตาเบส
เมื่อชีวิตให้มะนาวกับคุณ ทำน้ำมะนาวสิ

เมื่อชีวิตให้มะนาวกับคุณ ทำน้ำมะนาวสิ (อังกฤษ: When life gives you lemons, make lemonade) เป็นข้อความที่ใช้กล่าวส่งเสริมการมองโลกในแง่ดี มะนาวเป็นสัญลักษณ์ของความเปรี้ยว หรือความยากลำบากในชีวิต การเปลี่ยนเป็นน้ำมะนาวคือการเปลี่ยนสิ่งเหล่านั้นให้เป็นสิ่งที่ดีขึ้น
โฆษณาร้านขายอาหารเม็กซิกันในเมืองดัลลัส รัฐเท็กซัส "เมื่อชีวิตให้มะนาวกับคุณ เอาไปวางไว้บนตาโกสิ"
ที่มา

เอลเบิร์ต ฮับบาร์ด นักอนาธิปไตยคริสเตียน เขียนข้อความและเพยแพร่ในข่าวการเสียชีวิตของมาร์แชล พิงค์นีย์ ไวล์เดอร์
ในวัฒนธรรมร่วมสมัย

ส่วนของอัตชีวประวัติปี พ.ศ. 2517 ของ วาเรน ฮิงเคิล ที่เล่าช่วงเวลาที่ตัวเองทำงานอยู่เป็นบรรณาธิการของนิตยสาร Ramparts ใช้ชื่อว่า ถ้าคุณมีมะนาว ทำน้ำมะนาวสิ
เมโทรสเตชัน

| เมโทรสเตชัน |
| --- | --- |

ข้อมูลพื้นฐาน
ที่เกิด: ลอสแอนเจลิส รัฐแคลิฟอร์เนีย
แนวเพลง: ป็อปร็อก, ซินธ์ป็อป, อีเลกโทรป็อป
ช่วงปี: 2006-ปัจจุบัน
ค่ายเพลง: Columbia/Red Ink

สมาชิก: Mason Musso Trace Cyrus Blake Healy Anthony Improgo

เว็บไซต์: www.metrostationmusic.com
เมโทรสเตชัน (อังกฤษ: Metro Station) เป็นวงป็อปร็อกอเมริกัน ก่อตั้งวงในปี 2006 ในลอสแอนเจลิส รัฐแคลิฟอร์เนีย ในช่วงปลายปี 2006 ทางวงเซ็นสัญญากับค่าย Columbia/Red Ink พวกเขาเป็นที่รู้จักจากผลงานเพลงท็อปเท็น "Shake It" ซึ่งมาจากอัลบั้มชุดแรกในชื่อวงเอง โดยมีสมาชิก เทรซ ไซลัส (พี่ชายของนักแสดงในฮันนาห์มอนทานา ของไมลีย์ ไซลัส) และเมสัน มัสโซ (พี่ชายของนักแสดงในฮันนาห์มอนทานา ของมิตเชล มัสโซ)
เมย์ไหน..ไฟแรงเฟร่อ

| เมย์ไหน> .ไฟแรงเฟร่อ |
| --- | --- |
ใบปิดภาพยนตร์
กำกับ: ชยนพ บุญประกอบ
นักแสดงนำ: สุทัตตา อุดมศิลป์ ธิติ มหาโยธารักษ์​ ธนภพ ลีรัตนขจร นรีกุล เกตุประภากร
ผู้บรรยาย: ธิติ มหาโยธารักษ์
กำกับภาพ: คเณค์ คงคา
ตัดต่อ: ปนายุ คุณวัลลี สวัสดีทวีสุข
ดนตรีประกอบ: หัวลำโพงริดดิม
บริษัทผู้สร้าง: จอกว้าง ฟิล์ม 
ผู้จัดจำหน่าย: จีทีเอช
วันฉาย: 1 ตุลาคม พ.ศ. 2558
ความยาว: 117 นาที
ประเทศ:  ไทย
ภาษา: ไทย
ทำเงิน: 74.12 ล้านบาท
ข้อมูลจาก IMDb
ข้อมูลจากสยามโซน
เมย์ไหน..ไฟแรงเฟร่อ (อังกฤษ: May Who) เป็นภาพยนตร์ไทยแนวโรแมนติก-คอมเมดี้-แฟนตาซี ที่ออกฉายในปี พ.ศ. 2558 ผลิตโดยจอกว้างฟิล์ม และจัดจำหน่ายโดยจีทีเอช ร่วมเขียนบทและกำกับโดย ชยนพ บุญประกอบ ที่เคยมีผลงานการกำกับ ซักซี้ด ห่วยขั้นเทพ นำแสดงโดย สุทัตตา อุดมศิลป์, ธิติ มหาโยธารักษ์, ธนภพ ลีรัตนขจร และ นรีกุล เกตุประภากร
เดิมนั้น ภาพยนตร์เรื่องนี้มีกำหนดฉายในช่วงเดือนพฤษภาคม พ.ศ. 2558 แต่เนื่องจากเกิดเรื่องขึ้นระหว่างการถ่ายทำรายการ โฟร์เซนฮอร์โมนส์ ทริปว้าวุ่น 0 องศา เมื่อเดือนเมษายน พ.ศ. 2558 และสุทัตตา อุดมศิลป์ นักแสดงนำของเรื่องถูกสั่งพักงานเป็นเวลา 6 เดือน ทำให้ภาพยนตร์เรื่องนี้ต้องถูกเลื่อนกำหนดฉายเป็นวันที่ 1 ตุลาคม พ.ศ. 2558 แทน นอกจากนั้นภาพยนตร์เรื่องนี้ยังเป็นภาพยนตร์เรื่องสุดท้ายของค่ายจีทีเอช ก่อนที่จะเลิกกิจการในเดือนธันวาคม พ.ศ. 2558
เนื้อเรื่อง

ป๋อง (ธิติ มหาโยธารักษ์) เป็นเด็กหนุ่มชั้นม.5 ที่แอบหลงรัก มิ้ง (นรีกุล เกตุประภากร) นักเรียนชั้นเดียวกัน ป๋องระบายความรู้สึกของเขาที่มีต่อมิ้งผ่านการ์ตูนที่วาดลงสมุดเองกับมือ จนกระทั่งวันหนึ่งเมื่อป๋องเผลอหลุดเอาสมุดที่วาดไว้ไปส่งคุณครู ทำให้สมุดถูกส่งไปให้มิ้งโดยใครบางคน ป๋องวิ่งตามเพื่อไปเอาสมุดแต่ก็พบว่ามิ้งได้อ่านและรังเกียจเขาไปแล้ว
ป๋องจึงตามหาคนที่เอาสมุดไปให้มิ้ง และพบว่าคนคนนั้นคือ เมย์ไหน (สุทัตตา อุดมศิลป์) ทำให้ตอนแรกป๋องตั้งใจเล่นงานเมย์ก่อนพบว่าเมย์มีพลังพิเศษ ด้วยความสงสารที่ความสามารถของเธอนั้นส่งผลเสียต่อตัวเอง ป๋องจึงคบเธอเป็นเพื่อน และได้รู้อีกด้วยว่าเมย์ชอบ เฟม (ธนภพ ลีรัตนขจร) ตัวท็อปของโรงเรียนที่ชวนเธอร่วมแข่งวิ่งผลัดในงานกีฬาสี ทั้งคู่จึงตกลงช่วยเหลือกันและกันเพื่อพิชิตใจคนที่พวกเขาแอบชอบและหาทางไม่ให้เมย์ปล่อยกระแสไฟฟ้าออกมาใส่เฟม แต่ทั้งคู่กลับไม่รู้ตัวถึงความรู้สึกที่พวกเขามีให้แก่กัน
ต่อมา ป๋องสารภาพรักกับมิ้งและถูกปฏิเสธ ในขณะที่ฝั่งเมย์เดินหน้าต่อและเฟมก็ชอบเมย์อีกด้วย ซึ่งทั้งคู่ตกลงที่จะเป็นแฟนกันถ้าเมย์ชนะในวันแข่ง เมื่อวันแข่งมาถึง ป๋องกลับเข้าใจความรู้สึกของตัวเองและรู้ตัวว่าตัวเองชอบเมย์มาตลอด เขาจึงรีบเข้าไปบอกความรู้สึกของเขากลางงานแข่ง แม้เมย์ชนะในงานแข่ง แต่เพราะรู้ตัวแล้วว่าตัวเองก็ชอบป๋องเหมือนกัน ทำให้เมย์ก็ปฏิเสธคำขอเป็นแฟนของเฟม เมื่องานกีฬาสีใกล้จบลง ป๋องกับเมย์ได้มาจับมือกันอีกครั้งในเพลงสามัคคีชุมนุม และด้วยความเขินที่ป๋องแซวทำให้เมย์ช็อตนักเรียนทั้งโรงเรียนในที่สุด
นักแสดงและตัวละคร > ตัวละครหลัก

สุทัตตา อุดมศิลป์ รับบท เมย์ไหน
ณัฐธยาน์ องค์ศรีตระกูล รับบท เมย์ไหน (ตอนเด็ก)
เด็กสาวม.5 ผู้มีพลังวิเศษ เมื่อหัวใจของเธอเต้นแรงกว่า 120 ครั้งต่อนาทีแล้วจะปล่อยกระแสไฟฟ้าออกมา
ธิติ มหาโยธารักษ์ รับบท ป๋อง
เด็กหนุ่มม.5 ที่ขึ้นชื่อว่าไม่ได้เรื่องแทบจะทุกด้าน ยกเว้นความสามารถด้านวาดรูประดับเทพ
ธนภพ ลีรัตนขจร รับบท เฟม
รุ่นพี่ม.6 ตัวท็อปของโรงเรียน ความสามารถรอบด้าน หน้าตาดี และเป็นคนที่เมย์ไหนแอบชอบ
นรีกุล เกตุประภากร รับบท มิ้ง
เพื่อนร่วมชั้นของเมย์ไหน ฉลาด รอบรู้ มีความเป็นผู้นำสูง และเป็นคนที่ป๋องแอบชอบ
นักแสดงและตัวละคร > ตัวละครอื่น ๆ

กัญญาวีร์ สองเมือง รับบท เมย์ลีด (ดาว ม.6)
นฤภรกมล ฉายแสง รับบท ดาว ม.5
ชิมาร่า บาร์เด้น  รับบท ดาว ม.4
กษิรา พรนภดล รับบท ดาว ม.3
ปัญสิกรณ์ ติยะกร รับบท ดาว ม.2
ณิชาพัชร์ จารุรัตนวารี รับบท ดาว ม.1
ศรุดา เกียรติวราวุธ รับบท เมย์เปิ้ล
เพลงประกอบ

ไหน ไหน - แก๊งดาวหกแฉก
แค่เธอคนเดียว - กรภพ จันทร์เจริญ (โจ๊ก โซคูล) (ต้นฉบับจากเพลง เอกรักจอย โดย The Ginkz)
ป๋อง - ธิติ มหาโยธารักษ์
วิมานดิน - นันทิดา แก้วบัวสาย
สบาย สบาย -  ธงไชย แมคอินไตย์
อาบน้ำ - ธงไชย แมคอินไตย์
เจ้าสาวที่กลัวฝน - เรวัต พุทธินันทน์
การตอบรับในประเทศไทย

ภาพยนตร์เรื่องนี้ทำรายได้เปิดตัว 4.89 ล้านบาท ระหว่างวันที่ 22-28 ตุลาคม 2558 ภาพยนตร์เรื่องนี้ทำรายได้ 74.12 ล้านบาท
การตอบรับในประเทศไทย > รางวัล

Bioscope Awards 2015 สาขาการแสดงแห่งปี (ธิติ มหาโยธารักษ์)
ดาราเดลี เดอะเกรต อวอร์ดส์ ครั้งที่ 5
สาขาดารานำหญิงที่สุดแห่งปี (สุทัตตา อุดมศิลป์)
เสนอชื่อเข้าชิงสาขาดาราดาวรุ่งชายที่สุดแห่งปี (ธิติ มหาโยธารักษ์)
รองชนะเลิศรางวัลสมาคมผู้กำกับภาพยนตร์ไทย ครั้งที่ 6 สาขานักแสดงนำหญิงยอดเยี่ยม (สุทัตตา อุดมศิลป์)
สาขานักแสดงสมทบชายยอดเยี่ยม (ธนภพ ลีรัตนขจร)
เสนอชื่อเข้าชิงสาขานักแสดงสมทบหญิงยอดเยี่ยม (นรีกุล เกตุประภากร)
รางวัลภาพยนตร์แห่งชาติ สุพรรณหงส์ ครั้งที่ 25
เสนอชื่อเข้าชิงสาขาผู้แสดงนำชายยอดเยี่ยม (ธิติ มหาโยธารักษ์)
เสนอชื่อเข้าชิงสาขาผู้แสดงนำหญิงยอดเยี่ยม (สุทัตตา อุดมศิลป์)
เสนอชื่อเข้าชิงสาขาผู้แสดงสมทบชายยอดเยี่ยม (ธนภพ ลีรัตนขจร)
เสนอชื่อเข้าชิงสาขาผู้แสดงสมทบหญิงยอดเยี่ยม (นรีกุล เกตุประภากร)
รางวัลภาพยนตร์ไทย ชมรมวิจารณ์บันเทิง ครั้งที่ 24
เสนอชื่อเข้าชิงสาขานักแสดงนำชายยอดเยี่ยม (ธิติ มหาโยธารักษ์)
เสนอชื่อเข้าชิงสาขานักแสดงนำหญิงยอดเยี่ยม (สุทัตตา อุดมศิลป์)
เสนอชื่อเข้าชิงสาขานักแสดงสมทบชายยอดเยี่ยม (ธนภพ ลีรัตนขจร)
เสนอชื่อเข้าชิงสาขานักแสดงสมทบหญิงยอดเยี่ยม (นรีกุล เกตุประภากร)
รางวัลสตาร์พิคส์ ครั้งที่ 13 ประจำปี พ.ศ. 2558
เสนอชื่อเข้าชิงสาขานักแสดงนำชายยอดเยี่ยม (ธิติ มหาโยธารักษ์)
เสนอชื่อเข้าชิงสาขานักแสดงนำหญิงยอดเยี่ยม (สุทัตตา อุดมศิลป์)
คมชัดลึก อวอร์ด ครั้งที่ 13
เสนอชื่อเข้าชิงสาขานักแสดงนำชายยอดเยี่ยม (ธิติ มหาโยธารักษ์)
เสนอชื่อเข้าชิงสาขานักแสดงนำหญิงยอดเยี่ยม (สุทัตตา อุดมศิลป์)
เสนอชื่อเข้าชิงสาขาบทภาพยนตร์ยอดเยี่ยม
เสนอชื่อเข้าชิงสาขาภาพยนตร์ไทยยอดนิยม
แคช อวอร์ดส์ สาขาภาพยนตร์แห่งปี
แหล่งข้อมูลอื่น

เว็บไซต์ทางการ
เมย์ไหน..ไฟแรงเฟร่อ ที่เฟซบุ๊ก
| ด ค กจีเอ็มเอ็ม ไท หับ (GTH) |
| --- | --- |
บุคคลสำคัญ:  วิสูตร พูลวรลักษณ์  จินา โอสถศิลป์  จิระ มะลิกุล  ยงยุทธ ทองกองทุน  ประเสริฐ วิวัฒนานนท์พงศ์  เช่นชนนี สุนทรศารทูล  365 ฟิล์ม 
ภาพยนตร์:  ชัตเตอร์ กดติดวิญญาณ (2547)  แจ๋ว (2547)  สายล่อฟ้า (2547)  วัยอลวน 4 : ตั้ม-โอ๋ รีเทิร์น (2548)  มหา'ลัย เหมืองแร่ (2548)  เพื่อนสนิท (2548)  เด็กหอ (2549)  แก๊งชะนีกับอีแอบ (2549)  โกยเถอะโยม (2549)  Seasons Change เพราะอากาศเปลี่ยนแปลงบ่อย (2549)  หมากเตะรีเทิร์นส (2549)  เก๋า..เก๋า (2549)  บอดี้ ศพ19 (2550)  แฝด (2550)  365 วัน ตามติดชีวิตเด็กเอ็นท์ (2550)  สายลับจับบ้านเล็ก (2550)  ตั๊ดสู้ฟุด (2550)  กอด (2551)  ปิดเทอมใหญ่ หัวใจว้าวุ่น (2551)  สี่แพร่ง (2551)  รัก/สาม/เศร้า (2551)  โปรแกรมหน้า วิญญาณอาฆาต (2551)  ความจำสั้น แต่รักฉันยาว (2552)  หนีตามกาลิเลโอ (2552)  ห้าแพร่ง (2552)  รถไฟฟ้า มาหานะเธอ (2552)  บ้านฉัน..ตลกไว้ก่อน (พ่อสอนไว้) (2553)  กวน มึน โฮ (2553)  กระดึ๊บ (2553)  Suck Seed ห่วยขั้นเทพ (2554)  ลัดดาแลนด์ (2554)  Top Secret วัยรุ่นพันล้าน (2554)  ATM เออรัก..เออเร่อ (2555)  รัก 7 ปี ดี 7 หน (2555)  เคาท์ดาวน์ (2555)  พี่มาก..พระโขนง (2556)  คิดถึงวิทยา (2557)  ฝากไว้..ในกายเธอ (2557)  ไอฟาย..แต๊งกิ้ว..เลิฟยู้ (2557)  ฟรีแลนซ์..ห้ามป่วย ห้ามพัก ห้ามรักหมอ (2558)  เมย์ไหน..ไฟแรงเฟร่อ (2558) 
ละคร:  เนื้อคู่ (ประตูถัดไป) (2551)  สายลับเดอะซีรีส์ (2552)  เนื้อคู่ (อยากรู้ว่าใคร) (2553)  หมวดโอภาส (2554)  ATM 2 คู่เวอร์..เออเร่อเออรัก (2555)  จีทีเอช ไซด์ สตอรี่ (2556)  ฮอร์โมนส์ วัยว้าวุ่น (ฤดูกาลที่ 1) (2556)  เนื้อคู่ (The Final Answer) (2557)  ฮอร์โมนส์ วัยว้าวุ่น (ฤดูกาลที่ 2) (2557)  เพื่อนเฮี้ยน..โรงเรียนหลอน (2557)  STAY ซากะ..ฉันจะคิดถึงเธอ (2558)  น้ำตากามเทพ (2558)  มาลี เพื่อนรัก..พลังพิสดาร (2558)  ฮอร์โมนส์ วัยว้าวุ่น (ฤดูกาลที่ 3) (2558) 
ผลงานอื่น:  จีทีเอชออนแอร์  ช่องวัน 31  จีเอ็มเอ็ม 25 
คอนเสิร์ต:  Feel Good Music & Movie Concert (2550)  GTH Fun Face (2555)  ไทยประกันชีวิต Present GTH Day : Play It Forward (2555)  ลำซิ่งซิงเกอร์  STAR THEQUE GTH 11 ปีแสงคอนเสิร์ต  บริษัทและกลุ่มธุรกิจในเครือ 
ดูเพิ่มเติม:  แกรมมี่ภาพยนตร์  จีเอ็มเอ็ม พิคเจอร์  ไท เอ็นเตอร์เทนเมนต์  หับ โห้ หิ้น ฟิล์ม  จีดีเอช  ที โมเมนต์
เมาส์ออนมาร์ส

| เมาส์ออนมาร์ส |
| --- | --- |

ข้อมูลพื้นฐาน
ที่เกิด: ดึสเซลดอร์ฟ,ประเทศเยอรมนี
แนวเพลง: เทคโน  แอมเบียนต์   IDM
ช่วงปี: พ.ศ. 2536-ปัจจุบัน
ค่ายเพลง: Too Pure, Ipecac, Thrill Jockey, Sonig ,Domino

สมาชิก: Andi Toma   Jan St. Werner  

เว็บไซต์: http://www.mouseonmars.de/
เมาส์ออนมาร์ส (อังกฤษ: Mouse On Mars) เป็นวงดนตรีในแนวอินเทลลิเจนท์แด๊นซ์มิวสิก ก่อตั้ง ตั้งแต่ พ.ศ. 2536 ประกอบด้วยสมาชิก  Andi Toma และ Jan St. Werner
Albums

1994 Vulvaland
1995 Iaora Tahiti
1997 Autoditacker
1997 Instrumentals
1998 Glam
2000 Niun Niggung
2001 Idiology
2004 Radical Connector
2005 Live 04
2006 Varcharz
2007 Tromatic Reflexxions (with Mark E. Smith as Von Südenfed)
Compilations

1994 Trance Europe Express - Volume 3 cd02 track 01:-Mouse On Mars Maus Mobil (6:30)
1998 "1001" on In Memoriam Gilles Deleuze on the label Mille Plateaux
2003 Rost Pocks: The EP Collection
2006 silver monk time - a tribute to the monks (29 bands cover the MONKS) label play loud! productions
Singles / EPs

1994 Frosch
1995 Bib
1995 Saturday Night Worldcup Fieber
1997 Cache Coeur Naif
1997 Twift
1999 Pickly Dred Rhizzoms
1999 Distroia
1999 Diskdusk
2001 Actionist Respoke
2002 Do It
2002 Agit Itter It
2005 Wipe That Sound
เมลิอัน

เมลิอัน หรือ เมเลียน (อังกฤษ: Melian) เป็นเทพีไมอาร์องค์หนึ่ง ปรากฏในปกรณัมชุดมิดเดิลเอิร์ธของ เจ. อาร์. อาร์. โทลคีน เรื่อง ซิลมาริลลิออน ตำนานบุตรแห่งฮูริน กวีนิพนธ์ชุดลำนำแห่งเลย์ธิอัน และกวีนิพนธ์ตำนานบุตรแห่งฮูริน มีบทบาทในฐานะผู้นำเชื้อสายแห่งเทพ (ไอนัวร์) มาสู่แผ่นดินมิดเดิลเอิร์ธ และเป็นมารดาของลูธิเอน ทินูเวียล อำนาจของเมลิอันช่วยปกป้องอาณาจักรเอลฟ์จากการรุกรานของมอร์ก็อธได้ชั่วระยะเวลาหนึ่ง ครั้นเมื่อนางจากไปอำนาจนั้นก็เสื่อมสลาย และเป็นอันสิ้นสุดอาณาจักรเอลฟ์ทั้งปวง
ประวัติ

เมลิอันเป็นไมอาร์องค์หนึ่งซึ่งเป็นญาติของเทพียาวันนา นางรับใช้เทพีวานาและเอสเต มีหน้าที่คอยดูแลอุทยานของเทพีเอสเต คราวหนึ่งนางมายังมิดเดิลเอิร์ธเพื่ออภิบาลรักษาต้นไม้และสิ่งมีชีวิตบนมิดเดิลเอิร์ธที่หลับใหลอยู่ภายใต้แสงดาวริบหรี่ นางได้พบกับธิงโกล กษัตริย์แห่งเอลฟ์ชาวเทเลริ ขณะที่เขาเดินทางไปเยี่ยมฟินเวผู้เป็นสหาย ซึ่งเดินทางล่วงหน้าไปคอยอยู่ริมชายฝั่งตะวันตกของเบเลริอันด์ระหว่างการเดินทางครั้งใหญ่ของพวกเอลฟ์ไปยังอามัน เมลิอันและธิงโกลตกหลุมรักกันทันทีที่เห็นหน้า และยืนนิ่งอยู่ในป่านันเอลม็อธเป็นเวลาหลายปีด้วยตกอยู่ในมนตร์เสน่ห์ เป็นเหตุให้ชาวเทเลริส่วนหนึ่งเฝ้าค้นหาและไปไม่ทันการเดินทางข้ามทะเล ต้องตกค้างอยู่บนแผ่นดินเบเลริอันด์ กลายเป็นชาวซินดาร์ภายใต้การปกครองของธิงโกลและเมลิอันในเวลาต่อมา
เมลิอันให้กำเนิดธิดาแก่ธิงโกล ชื่อว่าลูธิเอน อันเป็นบุตรแห่งอิลูวาทาร์ที่งดงามที่สุดตลอดทุกยุคทุกสมัย ครั้นเมื่อมอร์ก็อธหนีจากวาลินอร์มายังมิดเดิลเอิร์ธ ได้ใช้อำนาจทำลายเอลฟ์และสิ่งมีชีวิตต่างๆ บนมิดเดิลเอิร์ธไปมาก เมลิอันจึงใช้อำนาจของตนสร้าง ข่ายเวทย์แห่งเมลิอัน ครอบคลุมดินแดนภายในอาณาจักรโดริอัธไว้ ทำให้คนภายนอกที่ไม่ได้รับอนุญาตจากเมลิอันหรือธิงโกลจะไม่มีทางค้นพบเส้นทางเข้าสู่อาณาจักรได้เลย เว้นไว้เพียงครั้งเดียวคือการที่เบเรนชาวมนุษย์ สามารถเล็ดรอดผ่านตาข่ายเวทย์เข้ามาได้ด้วยอำนาจของโชคชะตาที่ยิ่งใหญ่กว่าอำนาจของเมลิอัน
เมลิอันยังเป็นมารดาบุญธรรมของ ทูริน บุตรมนุษย์ ซึ่งมอร์เวนผู้มารดาส่งตัวมาขออยู่ในอุปถัมภ์ของธิงโกล นางยังได้มอบ เลมบัส ซึ่งเป็นเสบียงเดินทางของพวกเอลฟ์ที่ไม่เคยให้คนนอกเผ่าพันธุ์มาก่อน ให้แก่ทูรินด้วย แสดงถึงความเมตตาที่มีให้แก่ทูรินอย่างที่สุด
เมื่อทั้งลูธิเอนและธิงโกลสิ้นชีวิตจากไป เมลิอันก็สลายร่างของตนแล้วหวนกลับคืนแผ่นดินอามัน ร่ำไห้อาลัยถึงคนทั้งสองอยู่ในท้องพระโรงแห่งการรอคอยของมานดอส ไม่มีเรื่องราวในตำนานใดกล่าวถึงนางอีก